section_heading: Sastav i struktura
paragraph_text: mini|300x300px|Zemlja i Neptun u istom omjeru veličine Neptun je srednje tijelo između Zemlje i većih plinovitih divova: masa mu je sedamnaest puta veća od Zemljine, ali je svega 1/19 Jupiterove. Površinska gravitacija manja je samo od Jupiterove što ta dva jovijanska planeta čini jedinim planetima u Sunčevom sustavu s gravitacijom većom od Zemljine.Unsöld, Albrecht; Baschek, Bodo (2001.). The New Cosmos: An Introduction to Astronomy and Astrophysics (5. izdanje). Springer. str. 47. ISBN 3-540-67877-8 Ekvatorijalni pojas mu je gotovo četiri puta veći od Zemljinog. Zajedno s Uranom čini podklasu imena "ledeni divovi" zbog njihove veće relativne koncentracije volatila u odnosu na Jupiter i Saturn. Neptunovo se ime u potrazi za egzoplanetima koristi kao metonim pa se otkrivena tijela slične mase nazivaju "neptunima".